మానవాళికి పెనుముప్పుగా పరిణమించిన కరోనా వైరస్ కు విరుగుడుగా వ్యాక్సిన్ తయారుచేసేందుకు ప్రపంచవ్యాప్తంగా శాస్త్రవేత్తలు ముమ్మరంగా పరిశోధనలు చేస్తున్నారు. తాజాగా, పిట్స్ బర్గ్ యూనివర్సిటీ పరిశోధకులు కరోనా వ్యాక్సిన్ రూపకల్పనలో ముందడుగు వేశారు. వారు అభివృద్ధి చేసిన 'పిట్స్ బర్గ్ కరోనా వైరస్ వ్యాక్సిన్' ఎలుకల్లో వ్యాధి నిరోధక శక్తి పెంపొందిస్తున్నట్టు గుర్తించారు. కొన్ని మోతాదుల్లో ఈ వ్యాక్సిన్ ఇవ్వడం ద్వారా కరోనా మహమ్మారిని శక్తివిహీనం చేయవచ్చని ఈ పరిశోధనలో వెల్లడైంది. ఈ-బయోమెడిసిన్ అనే జర్నల్ లో దీనికి సంబంధించిన అధ్యయనం ప్రచురితమైంది.
ప్రయోగదశలో భాగంగా కొన్ని ఎలుకలకు ఈ వ్యాక్సిన్ ఇవ్వగా, వాటిలో కరోనా వైరస్ కు వ్యతిరేకంగా ఉప్పెనలా యాంటీబాడీలు పుట్టుకొచ్చాయి. కరోనా వ్యతిరేక వ్యాక్సిన్ తయారీలో స్పైక్ ప్రొటీన్ కీలకంగా మారిందని, వ్యాధి నిరోధక శక్తిని ఇనుమడింపచేయడంలో ఈ ప్రొటీన్ ముఖ్యమైనదని పిట్స్ బర్గ్ యూనివర్సిటీ పరిశోధకురాలు ఆండ్రియా గంబోటో తెలిపారు. ఈ వైరస్ ను ఎలా ఎదుర్కోవాలో తమకు తెలిసిందని ఆమె వివరించారు.
వర్సిటీకి చెందిన మరో పరిశోధకుడు లూయిస్ ఫాలో స్పందిస్తూ, ఈ వ్యాక్సిన్ ను రోగులపై ప్రయోగించే ప్రక్రియకు కనీసం ఏడాదికిపై పైగా పడుతుందని, అయితే, ఎన్నడూ చూడని ఇలాంటి పరిస్థితుల్లో ఈ వ్యాక్సిన్ ప్రయోగదశను ఎప్పుడు దాటుతుందన్నది ఇప్పుడే చెప్పలేమని అన్నారు.
maanavaaliki penumuppugaa parinaminchina karona virus ku virugudugaa vyaxin tayaaruchesenduku prapanchavyaaptamgaa saastravettalu mummaramgaa parisodhanalu chestunnaru. taajaagaa, pits burg university parisodhakulu karona vyaxin roopakalpanalo mundadugu vaesaaru. vaaru abhivruddhi chesina 'pits burg karona virus vyaxin' elukallo vyaadhi nirodhaka sakti pempondistunnattu gurtinchaaru. konni motaadullo ee vyaxin ivvadam dwara karona mahammaarini saktiviheenam cheyavachani ee parisodhanalo velladaindi. ee-biomedicin ane jarnal loo deeniki sambandhinchina adhyayanam prachuritamaindi.
prayogadasalo bhagamga konni elukalaku ee vyaxin ivvagaa, vaatilo karona virus ku vyatirekamgaa uppenala antibadylu puttukochayi. karona vyatireka vyaxin tayaareelo spick protein keelakamgaa maarindani, vyaadhi nirodhaka saktini inumadimpacheyadamlo ee protein mukhyamainadani pits burg university parisodhakuraalu andria gamboto telipaaru. ee virus nu ela edurkovalo tamaku telisindani aame vivarinchaaru.
varsiteeki chendina maro parisodhakudu loois falo spandistuu, ee vyaxin nu rogulapai prayoginche prakriyaku kaneesam edaadikipai paiga padutundani, ayithe, ennaduu chudani ilanti paristhitullo ee vyaxin prayogadasanu eppudu daatutundannadi ippude cheppalemani annaru.